જામનગરમાં ચૂંટણી નિષ્પક્ષ અને તટસ્થ બની રહે તેમજ શાંતિથી સંપન્ન થાય તે માટે પ્રથમ વાર જીપીઆરએસ તથા સીસીટીવીનો ઉપયોગ કરવા માટે વહીવટી તંત્ર સજ્જ થઈ રહ્યું છે. જિલ્લા કલેક્ટર રવિ શંકરે આ અંગે જણાવ્યું હતું કે, આ કામ માટે FST એટલે કે ફ્લાઇંગ સ્ક્વોડ ટીમ અને SST એટલે કે સ્ટેટિક સર્વેલન્સ ટીમની 30 ટુકડી બનાવવામાં આવી છે. આ ટીમો તેમના માટે બનાવવામાં આવેલા ખાસ વાહનોમાં જે-તે સ્થળે જશે, તેને જિલ્લા કલેક્ટર દ્વારા એક સ્થળ પરથી ગૂગલ મેપ અને જીપીએસની મદદથી ટ્રેક કરી શકાશે. આ ટીમમાં મેજિસ્ટ્રેટ ઉપરાંત પોલીસ કર્મચારી અને વીડિયોગ્રાફર હાજર રહેશે.